Dominus Petrus de Trinay dedit Deo et Beate Marie Miratorii et fratribus ibidem Deo servientibus in puram ac perpetuam helemosinam pro remedio anime sue et antecessorum suorum vineam suam de Vaux apud Gisia que dicitur de Pet[ra]. Testes : Johannes abbas, Andreas prior, Michael cellerarius Miratorii, domnus Andreas de Cuisel et domnus Anselmus de Champenia capellani, domnus Willelmus de Vareio miles. Actum apud Cuisel anno Domini Mo CCo XXXo mense febroario. Bartholomeus de Trinay partem suam nobis ad iussionem domini iam dicti Petri benigne laudavit. Testes : domnus Andreas capellanus de Cuisel, Michael et Jacobus monachi. In huius rei testimonium et confirmacionem domnus Andreas capellanus de Cuisel sigillum suum apposuit scripto presenti.